CELEX: 62010CA0287
Language: el
Date: 2010-12-22 00:00:00
Title: Υπόθεση C-287/10: Απόφαση του Δικαστηρίου (τρίτο τμήμα) της 22ας Δεκεμβρίου 2010 [αίτηση του Tribunal administratif (Λουξεμβούργο) για την έκδοση προδικαστικής αποφάσεως] — Tankreederei I SA κατά Directeur de l'administration des contributions directes (Ελεύθερη παροχή υπηρεσιών — Ελεύθερη κυκλοφορία των κεφαλαίων — Έκπτωση φόρου λόγω επενδύσεων — Χορήγηση της εκπτώσεως υπό την προϋπόθεση ότι η επένδυση υλοποιείται στην ημεδαπή — Εκμετάλλευση σκαφών ποταμοπλοΐας που χρησιμοποιούνται σε άλλα κράτη μέλη)

26.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/12
            
         Απόφαση του Δικαστηρίου (τρίτο τμήμα) της 22ας Δεκεμβρίου 2010 [αίτηση του Tribunal administratif (Λουξεμβούργο) για την έκδοση προδικαστικής αποφάσεως] — Tankreederei I SA κατά Directeur de l'administration des contributions directes
   (Υπόθεση C-287/10) (1)
   
   (Ελεύθερη παροχή υπηρεσιών - Ελεύθερη κυκλοφορία των κεφαλαίων - Έκπτωση φόρου λόγω επενδύσεων - Χορήγηση της εκπτώσεως υπό την προϋπόθεση ότι η επένδυση υλοποιείται στην ημεδαπή - Εκμετάλλευση σκαφών ποταμοπλοΐας που χρησιμοποιούνται σε άλλα κράτη μέλη)
   2011/C 63/22
   Γλώσσα διαδικασίας: η γαλλική
   
      Αιτούν δικαστήριο
   
   Tribunal administratif
   
      Διάδικοι στην υπόθεση της κύριας δίκης
   
   Tankreederei I SA
   κατά
   Directeur de l’administration des contributions directes
   
      Αντικείμενο
   
   Αίτηση για την έκδοση προδικαστικής αποφάσεως — Tribunal administratif de Luxembourg — Ερμηνεία των άρθρων 49 και 56 ΕΚ — Έκπτωση φόρου λόγω επενδύσεως — Κανονιστική ρύθμιση που εξαρτά τη χορήγηση της εκπτώσεως αυτής από την προϋπόθεση ότι η επένδυση πραγματοποιείται σε εγκατάσταση που βρίσκεται στην εθνική επικράτεια και υλοποιείται πράγματι στο εν λόγω έδαφος — Εταιρία που ασκεί δραστηριότητα διεθνούς ναυσιπλοΐας, είναι εγκατεστημένη και φορολογείται στο Λουξεμβούργο, αλλά έχει πραγματοποιήσει επένδυση συνιστάμενη στην αγορά αγαθού το οποίο χρησιμοποιείται κυρίως εκτός του εθνικού εδάφους — Εμπόδιο στην ελεύθερη παροχή υπηρεσιών και στην ελεύθερη κυκλοφορία των κεφαλαίων
   
      Διατακτικό
   
   Το άρθρο 56 ΣΛΕΕ έχει την έννοια ότι αποκλείει διάταξη κράτους μέλους δυνάμει της οποίας δεν χορηγείται η έκπτωση φόρου λόγω επενδύσεων σε επιχείρηση που είναι εγκατεστημένη αποκλειστικά στο κράτος μέλος αυτό, για τον λόγο ότι το αγαθό επενδύσεως, για το οποίο ζητείται η εν λόγω έκπτωση, υλοποιείται στο έδαφος άλλου κράτους μέλους.
   
      (1)  ΕΕ C 221 της 14.8.2010.